સૌરાષ્ટ્ર યુનિવર્સિટીના કાર્યકારી કુલપતિ ડો.નીલાંબરીબેન દવેના જણાવ્યા પ્રમાણે,રાજ્યપાલની અધ્યક્ષતામાં રાજ્યના દરેક કુલપતિઓની મળેલી બેઠકમાં મહાત્મા ગાંધીજીની 150 મી જન્મ જયંતિ ઉજવવા સહિત 18 મુદ્દાઓની ચર્ચા કરવામાં આવી હતી. મહાત્મા ગાંધીની કર્મભૂમિ રાજકોટમાં કોલેજીયનો ક.બા.ગાંધીનો ડેલો અને આલ્ફ્રેડ હાઈસ્કૂલમાં નિર્માણ પામનાર ગાંધી મ્યુઝિયમની મુલાકાત લેશે.ગાંધીજીના પુસ્તકોનો બુકફેર, એક્ઝિબિશન, સમરસતા, ખાદીનો ઉપયોગ અને સ્વચ્છતા અભિયાન સહિતના કાર્યક્રમો ગોઠવવામાં આવશે.